Bashkia e Uashingtonit feston Ditën e Ilir Zherkës
Aktivisti veteran me prejardhje shqiptare është ndër figurat më të njohura në betejën për t’i siguruar Uashingtonit përfaqësim të plotë në Kongres
Kryetari i Bashkisë së Uashingtonit e ka shpallur ditën e sotme Dita e Ilir Zherkës. Lobisti dhe aktivisti veteran me prejardhje shqiptare është bërë një ndër figurat më të njohura në betejën për t’u siguruar banorëve të Uashingtonit të drejta të plota përfaqësimi në Kongresin amerikan. Ai mbylli një karrierë 10 vjeçare në krye të organizatës DC Vote për të marrë drejtimin e një organizate tjetër të shoqërisë civile. Zoti Zherka flet për eksperiencën e tij si aktivist, vizionin dhe ambicjet për të ardhmen. Ilir Zherka shprehet me një mirënjohje dhe kenaqësi të natyrshme për nderimin që ka marrë nga Kryetari i Bashkisë së Uashingtonit në Ditën e Ilir Zherkës. Por ai ka edhe një krenari të dukshme kur flet për punën e tij si Drejtori Ekzekutiv i organizatës DC Vote. Para se ai të merrte drejtimin e organizatës, DC Vote ishte një organizatë e vogël, nën kërcënimin e falimentimit dhe me probleme të vazhdueshme nga një drejtim i dobët dhe një strategji e paqartë. Dhjetë vjet më pas, megjithëse ende larg arritjes së misionit, ajo është sot organizata më e njohur në përpjekjet për t'i siguruar Uashingtonit përfaqësim në organin legjislativ: Që në krijimin e Distriktit të Kolumbias si selia e qeverisë federale, uashingtonasit kanë zhvilluar një betejë të pandërprerë për të siguruar të drejtat civile që u ofrohen shtetasve të tjerë amerikanë. Pengesat ndaj kësaj lëvizjeje janë bazuar gjithmonë në argumentin që Washingtoni nuk gëzon statusin e shtetit dhe si rezultat, banorët e tij nuk gëzojnë statusin e banorëve të shteteve të tjerë. Është një argument ndaj të cilit DC Vote, është mobilizuar aktivisht në 10 vjetët e fundit me protesta, demonstrata e lobizëm të fuqishëm: I njohur si një lobist dhe organizator energjik e i aftë, zoti Zherka pohon se puna si aktivist nuk është gjithmonë e lehtë dhe e lavdishme. Zoti Zherka është veçuar si një ndër lobistët më të suksesshëm në përpjekjet e Uashingtonit për të siguruar vendin e tij në Kongres. Për vetë Ilir Zherkën, ky mision është një mundësi për të konkretizuar demokracinë amerikane: Është një element që ende u mungon shoqërive në Ballkan, pohon zoti Zherka, kjo edhe për faktin që ende nuk është krijuar kultura e donacioneve në mbështetje të shoqatave dhe fondacioneve joqeveritare e jopartiake që punojnë për një mision të caktuar: Një shembull i suksesshëm i këtij mobilizimi social është komuniteti shqiptaro-amerikan, për të cilin zoti Zherka ka punuar prej vitesh si organizator dhe lobist. Ai mbetet edhe sot e kësaj dite një anëtar aktiv i organizatave të komunitetit: Në zyrat e organizatës DC Vote, sot është një ditë sa festive, aq edhe emocionuese. Ilir Zherka dorëzon detyrën e Drejtorit Ekzekutiv për të marrë drejtimin e organizatës National Conference on Citizenship. Por ai nuk e mohon që në një të ardhme mund të konkurojë edhe për post publik: Një detyrë e re për një aktivist dhe lobist veteran që ka lënë tashmë gjurmë në pejsazhin politik të Uashingtonit.